
Parlamentul României

Camera Deputaţilor

Comisia pentru muncă şi protecţie socială
	Bucureşti,
	23 septembrie 2019

	Nr.
	4c-9/213


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul de înlocuire asupra proiectului de Lege  pentru modificarea şi completarea Legii nr.215/1997 privind Casa Socială a Constructorilor, trimis Comisiei pentru muncă şi protecţie socială cu adresa nr. PLx 319/2018 din 20 martie 2019, în vederea reexaminării şi întocmirii unui nou raport.

Menţionăm că proiectul de lege a fost retrimis comisiei în temeiul art.70 din Regulamentul Camerei Deputaţilor, republicat, cu modificările şi completările ulterioare.

Prezentul raport înlocuieşte raportul comisiei depus cu nr. 4c-9/522 în data de 18 decembrie 2018.
PREŞEDINTE,

ADRIAN SOLOMON

RAPORT  DE  ÎNLOCUIRE

asupra proiectului de Lege pentru modificarea şi completarea Legii nr.215/1997 privind Casa Socială a Constructorilor
În temeiul art.70 din Regulamentul Camerei Deputaţilor, republicat, cu modificările şi completările ulterioare, proiectul de lege pentru modificarea şi completarea Legii nr.215/1997 privind Casa Socială a Constructorilor a fost retrimis Comisiei pentru muncă şi protecţie socială, prin adresa nr. PLx 319/2018 din 20 martie 2019, în vederea reexaminării şi întocmirii unui nou raport.

Proiectul de lege are ca obiect de reglementare modificarea Legii nr.215/1997, în sensul îmbunătăţirii cadrului legislativ legat de relaţiile de muncă din domeniul construcţiilor.
În urma reluării dezbaterilor în şedinţa din 11 septembrie 2019, membrii Comisiei au hotărât, cu unanimitate de voturi, respingerea proiectului de lege.
Menţionăm că prezentul raport înlocuieşte raportul comisiei depus anterior cu nr. 4c-9/522 în data de 18 decembrie 2018.
La lucrări şi-au înregistrat prezenţa 20 de deputaţi, din totalul de  21 de membri ai comisiei.

La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

· d-l Iulian Negru – secretar general, FGS Familia

· d-l Gheorghe Bălăceanu – președinte, FGS Familia

· d-l Cristian Mihai – consilier juridic, Blocul Național Sindical

· d-na Adriana Iftimie – director general, Federația Patronatelor Societăților din Construcții

· d-l Claudiu Munteanu – director general, Casa Socială a Constructorilor

· d-na Antoanela Comsa – președinte, Asociația Investitorilor Imobiliari din România

· d-na Chirilenco Ecaterina - Asociația Investitorilor Imobiliari din România

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată. 

Camera Deputaţilor este  Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea proiectului de lege din următoarele considerente:
- Modul de constituire a fondului necesar pentru plata indemnizaţiei acordată salariaţilor din construcţii pe perioada întreruperii activităţii din cauza condiţiilor meteorologice nefavorabile nu a fost agreat de către membrii comisiei fiind formulate o serie de observaţii cu privire la cotele de contribuţii stabilite în sarcina angajatorului, cât şi a angajaţilor.
- Modificările care au fost aduse în cadrul proiectului de lege vor sta  la baza elaborării unei noi iniţiative legislative prin care să fie găsită o formulă acceptată de toate părţile implicate.

PREŞEDINTE,



SECRETAR,

     Adrian Solomon



Violeta Răduţ

Întocmit,

Consilier parlamentar Adriana Breazu
Consulant parlamentar Cristina Rusu

